OzLabs/hebrew-wiki-articles huggingface dataset:
שמואל פקטור

שמואל פקטור (בגרמנית: Samuel ("S. D.") Factor (Faktor); 22 בספטמבר 1883, לודז' – 11 בינואר 1949, שיקגו) היה שחמטאי יהודי-פולני-אמריקאי.

במהלך מלחמת העולם הראשונה היה פקטור אחד משחקני השחמט החזקים בלודז'. בשנת 1916 הפסיד דו-קרב להירשביין +2 -4 =4 (+ ניצחונות – הפסדים = תוצאות תיקו). בשנת 1917 הגיע למקום השלישי באליפות לודז', לאחר גרז סלווה ותיאודור רגדינסקי. באותה שנה הוא הפסיד למשה הירשביין עם תוצאה (+2=4-4). בשנת 1918 הגיע למקום השני, לאחר תיאודור רגדינסקי ובשנת 1919 ניצח באליפות מועדון השחמט של לודז'. לאחר מכן היגר, בתחילה להולנד ולאחר מכן לארצות הברית.

בסוף שנת 1919 סיים פקטור בתיקו מיני דו-קרב עם ריכרד רטי +1 -1 בעיר רוטרדם. במרץ 1920 חלק מקום 2–3 עם אברהם שפייר, אחרי עקיבא רובינשטיין בתחרות רוטרדם. ביולי 1921 חלק פקטור מקום 5–7 בתחרות אטלנטיק סיטי (הקונגרס האמריקאי השמיני). בתחרות ניצח דוד ינובסקי. בחודש אוקטובר 1921 סיים פקטור במקום השני, אחרי אדוארד לסקר בתחרות קליבלנד. בחודש אוגוסט 1922 ניצח פקטור בתחרות לואיסביל (אליפות איגוד השחמט המערבי) ובאותה שנה ניצח באליפות שיקגו.

בשנת 1928 השתתף פקטור בנבחרת ארצות הברית באולימפיאדת האג. במסגרת זו זכה במדליית כסף קבוצתית . פקטור שיחק בלוח השלישי וצבר 6.5/11 (59.1%) 4+ 5= 2-.

בשנת 1930 חלק פקטור מקום ראשון-שני עם נורמן וויטקר בתחרות שיקגו (אליפות איגוד השחמט המערבי). בחודש אוגוסט 1932 חלק מקום 7–10 בתחרות פסדנה (ניצח: אלכסנדר אלכין).

פקטור מת בשנת 1949 לאחר מחלה קצרה.

==משחקים מפורסמים של פקטור==
<div style="direction: ltr;">
*[https://web.archive.org/web/20070927010131/http://www.chesslive.de/scripts/server.dll?setplayer%3Fwhite&Factor%2CSamuel Samuel Faktor vs Richard Réti, Rotterdam 1919, Dutch Defence, A85, 1-0]
*[https://web.archive.org/web/20070927010131/http://www.chesslive.de/scripts/server.dll?setplayer%3Fwhite&Factor%2CSamuel Samuel Factor vs Samuel Reshevsky, Detroit 1924, 25th WCA, Queen’s Gambit Declined, Semi-Slav, D46, 1-0]
*[http://www.chessgames.com/perl/chessgame?gid=1280066 Samuel Factor vs Karl Gilg (CSR), The Hague 1928, 2nd Olympiad, Queen's Gambit Declined, Orthodox Defense, Classical, D68, 1-0]
*[http://www.chessgames.com/perl/chessgame?gid=1076321 Nietsche vs Samuel Factor, Chicago 1942, King's Gambit Accepted, Bishop's Gambit, Lopez Variation, C33, 0-1]
</div>

==קישורים חיצוניים==

קטגוריה:שחמטאים יהודים פולנים
קטגוריה:שחמטאים יהודים אמריקאים
קטגוריה:אלופי ארצות הברית הפתוחה בשחמט
קטגוריה:פולנים שנולדו ב-1883
קטגוריה:אמריקאים שנולדו ב-1883
קטגוריה:אמריקאים שנפטרו ב-1949
קניין אגב

קניין אגב הוא אחת הדרכים לקניית מיטלטלין על פי ההלכה. קניין זה מתבצע כאשר מקנים קרקע, באחת מאופני ההקנאה של קרקע (כסף, שטר או חזקה), ומקנים לקונה גם מיטלטלים – אגב הקניין של הקרקע, ומכאן שמו קניין אגב.

==מקור הדין==
קנין אגב נלמד מהפסוק .

הראשונים נחלקו האם הפסוק הוא באמת המקור לדין (ולכן הוא מחייב מדאורייתא), או שהוא רק "אסמכתא" (הוכחה שנהגו כך גם בזמן התנ"ך), ולכן רמת החיוב בו היא מדרבנן. לדעת הרשב"א והרא"ש קניין אגב הוא מדרבנן, אך לדעת הריטב"א מקור קניין אגב הוא מהתורה.

==פרטי הדין ==
=== צבורים ===
בסוגיית הגמרא, נידונה השאלה האם יש צורך שהמיטלטלים הנקנים עם הקרקע יהיו צבורים בתוכה, דהיינו שיהיו על גבה. להלכה נפסק בגמרא שקניין אגב יועיל גם כאשר המטלטלים נמצאים במקום אחר. 

=== נוסח האמירה ===
הנוסח הטוב ביותר לומר בקניין אגב הוא "קנה המטלטלים אגב הקרקע". אם אמר "קנה המטלטלים עם הקרקע" נחלקו הראשונים אם מועיל הקניין.
ביסוד המחלוקת עומד הדין שצורת קניין אגב הוא שבאמצעות הקניין שעושה בקרקע (כסף, שטר או חזקה) נקנית הקרקע ואגב הקרקע נקנים המטלטלים, אך מעשה הקניין עצמו, אינו יכול להקנות את המטלטלים. לכן לדעת רש"י כשאמר "עם" משמע שרוצה שהמטלטלים יקנו באמצעות מעשה הקניין כמו הקרקע וזה לא מועיל, אבל לדעת המאירי גם המילה "עם" יכולה להתפרש כמו "אגב" ולכן הקניין חל.

הרמב"ם<ref></ref> פסק שרק כאשר המיטלטלים לא צבורים בקרקע יש צורך לומר במפורש שהם ייקנו אגבה, אולם אם הם צבורים אין הכרח בכך. הראב"ד בהשגותיו חלק על דבריו וטען שבכל מקרה יש צורך באמירת "אגב".

==לקריאה נוספת==
* הערך "אגב" באנציקלופדיה התלמודית, כרך א'
* אושרי ורהפטיג, "[https://asif.co.il/wpfb-file/06-pdf/ קניין אגב]", מישרים א (תשס"ב), עמ' 125–145, באתר ספריית אסיף.
* ארז אדלר, "[https://www.academia.edu/98888896 קניין אגב - אחד או שניים]", מדברה (תשפ"ג), עמ' 103–114.

==קישורים חיצוניים==
* 
* 
* הרב אודי שוורץ, [http://etzion.gush.net/vbm/archive/yomyom/dafyomyomi/2008-11-03.php קידושין דף כו – קניין אגב], בבית המדרש הווירטואלי של ישיבת הר עציון

==הערות שוליים==

אגב
Cansei de Ser Sexy

הסולנית Lovefoxxx, בהופעת ההרכב ב[[אורלנדו שבפלורידה. בתופים – אדריאנו סינטרה.]]
Cansei de Ser Sexy (בתרגום מילולי מפורטוגזית: "עייפתי מלהיות סקסית", לעיתים נכתב בראשי תיבות CSS) הוא הרכב אינדי פופ ורוק ברזילאי שהוקם על ידי קבוצת חברים בעיר סאו פאולו בשנת 2003. שיריו מבוצעים הן באנגלית והן בפורטוגזית, ומילות השירים מתייחסות בעיקר לתרבות הפופולרית.

הרכב התפרסם בתחילה דרך רשת האינטרנט, באמצעותה גם הפיצו את שיריהם, אשר שואבים השפעות מרוק, מפופ, מפאנק רוק (וכן מהאירוניה הנלווית לו), מדאנס, מאלקטרו, ממוזיקה אלקטרונית וכן מתחומי אמנות אחרים מן התרבות הפופולרית, דוגמת קולנוע, עיצוב ואופנה. בין המאפיינים הבולטים של ההרכב – התנהגות והופעה חיצונית אלטרנטיביים וחופשיים, תוך התנהלות החפה לכאורה מדאגות, בין היתר בענייני ביגוד. ההרכב נמנה בין הרכבי הפופ והרוק הברזילאים הידועים בעולם ומרבה להופיע מחוץ לברזיל, בעיקר באירופה ובצפון אמריקה, ובכלל זה בפסטיבלי אינדי רוק ורוק אלטרנטיבי.

אדריאנו סינטרה, שמנגן בהרכב בתופים ובגיטרה, כבר התערה קודם לכן בסצנת האנדרגראונד של סאו פאולו. סולנית ההרכב היא לואיזה הנאה מטסושיטה (Luísa Hanaê Matsushita). מטסושיטה ממוצא ניפו-ברזילאי מצד אימה וידועה בעיקר בכינויה "לאבפוקס" (Lovefoxxx).

הסינגלים "Alala" ו-"Off The Hook" של CSS הופיעו בפסקול של משחק הפלייסטיישן "Forza Motorsport 2". השיר "Off The Hook" נמצא גם בפסקול של המשחק פיפ"א 2008. שיר אחר, "Superafim" (בתרגום חופשי מפורטוגזית: "סופר בא לי", "בא לי לאללה") משמש בגרסה הברזילאית של תוכנית המציאות האח הגדול. השיר "Computer Heat" הוא חלק מהגרסה הדרום אמריקאית של המשחק "סימס 2, חיי לילה", ואף מושר שם ב"Simlish", שפת הג'יבריש של המשחק. השיר "Odio, Odio, Odio, Sorry C" (פירוש המילה הפורטוגזית "odio" – "שנאה") נמצא בפסקול המשחק "Need For Speed Pro-Street". השיר "Music is my hot, hot sex" מושמע ברקע הפרסומת של חברת אפל לאייפוד טאץ'.
בין שירי הלהקה גם "Let's make love and listen to death from above" ,"Fuck Off is Not the Only Thing", "Party animal", "Patins" ו-"Art bitch".

בחודש אפריל 2008 פרשה בסיסטית הלהקה, איראסמה טרוויסן (Iracema Trevisan ובקיצור Ira), כדי להמשיך בקריירה בעיצוב אופנה, תחום בו סיימה תואר אקדמי ובו עבדה כעוזרת עיצוב של מעצב האופנה היהודי ברזילאי אלשנדרי הרשקוביץ' לפני הקמת הלהקה. את מקומה של טרוויסן ממלא סינטרה כבסיסט, וג'ון הארפר הבריטי ממלא את תפקידו של סינטרה כמתופף.

== ראו גם ==
* רוק ברזילאי

== קישורים חיצוניים ==

* 

* [http://music.guardian.co.uk/world/story/0,,2284856,00.html כתבה שפורסמה ב-15 ביוני 2008 באתר העיתון הבריטי גוורדיאן אודות נסיקת הרכב CSS בזירת המוזיקה העולמית] 
* [http://www.csshurts.com Cansei de Ser Sexy האתר הרשמי של "Cansei de Ser Sexy"]
* [http://www.flickr.com/photos/css Cansei de Ser Sexy תמונות של CSS באתר Flickr]
* [http://www.subpop.com/catalog/artists/css "Cansei de Ser Sexy" באתר Sub Pop Records] 

קטגוריה:להקות ברזילאיות
קטגוריה:להקות רוק אלטרנטיבי
קטגוריה:להקות אינדי
קטגוריה:רמיקסרים
לאורנטיוס מרומא

לאורנטיוס (31 בדצמבר 225 – 10 באוגוסט 258) היה אחד משבעה דיאקונים בתקופת רומא העתיקה, שפעלו תחת האפיפיור סיקסטוס השני ואשר הוצאו להורג על אמונתם הנוצרית ברדיפות הדתיות של קיסר האימפריה הרומית ולריאנוס נגד הנוצרים בשנת 258. הוא נחשב לקדוש נוצרי.
אנג'ליקו (1447)]]
על פי המסורת הנוצרית כשהאפיפיור סיקסטוס השני נידון למוות על ידי הקיסר הרומי ולריאנוס, קרא סיקסטוס ללאורנטיוס וציווה עליו לחלק את אוצרות הכנסייה לעניים, לפני שאלה יפלו לידי הרומאים. לאורנטיוס אסף קהל רב של פשוטי העם החולים, הנכים והקבצנים ובמשך שלושה ימים חילק להם את הכסף והזהב וכל דבר בעל ערך. משהופיע המושל הרומי וראה את ההמון הנאסף, קרא אליו לאורנטיוס: "אלה הם אוצרותיה האמיתיים של הכנסייה הנוצרית". משנודע הדבר לקיסר ולריאנוס בערה בו חמתו והוא ציווה להוציא להורג את לאורנטיוס בשריפה על המוקד. בציור פרסקו של האמן הרנסאנסי פרה אנג'ליקו משנת 1447 הנמצא בקפלה ניקולינה בוותיקן, נראה הקדוש לאורנטיוס בפתח הכנסייה כשהוא מחלק את אוצרות הכנסייה לעניים. גלימתו האדומה המעוטרת שלהבות זהב מסמלת את מותו מות קדושים על המוקד. האטריביוט שלו הוא רשת מוטות ברזל שעליה הוא נצלה על פי המסורת.
מות הקדושים של ה[[מרטיר לאורנטיוס במוזיאון האזולז'וס הלאומי בליסבון]]

פירוש שמו בלטינית: Laurentius, הוא "הנושא זר ער אציל", אך גם, "זה אשר מוצאו מלאורנטיום", עיר רומית עתיקה שהייתה מצויה בקרבת רומא. על פי גרסה אחרת להגיוגרפיה שלו, מוצאו מאואסקה שבקטלוניה. 

בעיבוד לשפות אירופיות, שמו הוא אחד השמות הפרטיים הנפוצים ומשמש אף כשם משפחה: Lawrence (לורנס) באנגלית, Lars (לארס) ו-Lasse (לאסה) בשפות נורדיות, לורנץ בגרמנית, לורנצו/רנצו באיטלקית, ועוד. 

הוא נחשב לפטרון של הספרנים, הבורסקאים, והטבחים ויום חגו הוא ה-10 באוגוסט.<ref></ref>

==גלריה==
<gallery widths="200" heights="200" perrow="3" caption="">
Martrydom of Saint Lawrence-Gianlorenzo Bernini-Uffizi Gallery.jpg|לאורנטיוס על המוקד מאת ג'ובאני לורנצו ברניני בגלריית אופיצי 
Exterior of cathedral of Sevilla-statue-3.jpg|לאורנטיוס בקתדרלת סביליה
</gallery>

==קישורים חיצוניים==

* 
* 

==הערות שוליים==

קטגוריה:קדושים נוצרים
קטגוריה:נפטרים ב-258
אברהם שפייר

אברהם שפייר
אברהם שפייר (בהולנדית: (Abraham Speijer (Speyer; 19 בנובמבר 1873, אמסטרדם – 5 בספטמבר 1956, אמסטרדם) היה שחמטאי יהודי-הולנדי.

שפייר חלק מקום ראשון עם אדולף אולנד באליפות הולנד הראשונה לשחמט שהתקיימה בליידן, בשנת 1909. כאלוף הוכרז לבסוף אדולף אולנד.

בתחרויות בינלאומיות חלק שפייר מקום ראשון בתחרות מינכן בשנת 1900, הגיע למקום הרביעי בתחרות הילברסום בשנת 1903 (ניצח: פאול לאונהרדט), הגיע למקום ה-17 בתחרות סנקט פטרסבורג בשנת 1909 (ניצחו: עמנואל לסקר ועקיבא רובינשטיין) [http://xoomer.alice.it/cserica/scacchi/storiascacchi/tornei/1900-49/1909petersb.htm], הגיע למקום ה-15 בתחרות המבורג 1910 (ניצח: קרל שלכטר) [http://xoomer.alice.it/cserica/scacchi/storiascacchi/tornei/1900-49/1910amburgo.htm], הגיע למקום ה-12 בתחרות צלטנהאם 1913, הגיע למקום ה-12 בתחרות שבינגן 1913 (ניצח: אלכסנדר אלכין) [http://xoomer.alice.it/cserica/scacchi/storiascacchi/tornei/1900-49/1913scheveningen.htm], חלק מקום ראשון בתחרות ריצ'מונד 1912, הגיע למקום השני, אחרי סרג'נט, בתחרות הייסטינגס 1919 (דרגה ב'), ניצח בתחרות אדינבורו 1920, חלק מקום 2–3 עם שמואל פקטור אחרי עקיבא רובינשטיין בתחרות רוטרדם 1920 וחלק מקום 10–11 בתחרות שבינגן 1923 (ניצחו: פאול יונר ורודולף שפילמן) [http://www.olimpbase.org/other/results/23schev.doc].

שפייר הפסיד דו-קרב לעמנואל לסקר 2.5-0.5 באמסטרדם, בשנת 1908 וכן הפסיד פעמיים בדו-קרבות למקס אויבה 1-4 בשנת 1921 ו-3.5-0.5 בשנת 1923.

==ממשחקיו==
=== לבן: אברהם שפייר שחור: עקיבא רובינשטיין סנקט פטרבורג 1909<ref></ref> ===

 

==קישורים חיצוניים==

==הערות שוליים==

קטגוריה:שחמטאים יהודים הולנדים
קטגוריה:ילידי 1873

קטגוריה:הולנדים שנפטרו ב-1956
חוזה ניי

מפת בולגריה לפי חוזה ניי
חוזה ניי (בבולגרית: Ньойски договор; בצרפתית: Traité de Neuilly; בצרפתית מבטאים בערך נֶאִי ביוונית: Συνθήκη του Νεϊγύ; ברומנית: Tratatul de la Neuilly) היה הסכם שלום שנחתם בניי-סיר-סן שליד פריז, והסדיר את תנאי כניעתה של בולגריה בתום מלחמת העולם הראשונה.

ההסכם נחתם בין ממלכת בולגריה למדינות ההסכמה ב-27 בנובמבר 1919, במסגרת ועידת השלום בפריז. לפי ההסכם צמצמה בולגריה את צבאה ל-20,000 איש בלבד, ואולצה לוותר על המוצא לים האגאי ועל שטח שעבר לידי יוון. בולגריה מסרה את דרום דוברוג'ה לרומניה, ואולצה לשלם פיצויי מלחמה בסך 400 מיליון דולר (100 מיליון ליש"ט) לרומניה, לממלכת יוגוסלביה וליוון.

ההסכם התקבל בזעם רב על ידי הציבור והשלטון בבולגריה. זעם זה והרצון לקבל חזרה נחלות שנגזלו הביא לכך שבשנת 1940 הצטרפה בולגריה לגרמניה הנאצית לאחר שזו הכריחה את רומניה למסור לרשותה את דרום דוברוג'ה.

==ראו גם==
*בולגריה במלחמת העולם הראשונה

==קישורים חיצוניים==

*[http://wwi.lib.byu.edu/index.php/Treaty_of_Neuilly הטקסט המלא של חוזה ניי]
* 

קטגוריה:1919
ניי
ניי
ניי
ניי
ניי
ניי
קטגוריה:פיצויי מלחמה
ניי
קטגוריה:יחסי בולגריה–רומניה
ניי
יריב בן אליעזר

דוד בן-גוריון נפרד מנכדו, יריב בן אליעזר, בטרם יצא לביקור בבורמה, 1961
יריב בן-אליעזר (נולד ב-17 ביוני 1940, י"א בסיון ה'ת"ש) הוא חוקר תקשורת המונים ותדמית ופרשן בעיתונות, ברדיו ובטלוויזיה בנושאי תקשורת.

== ביוגרפיה ==
בן אליעזר הוא נכדו הבכור של דוד בן-גוריון (בנה של בתו גאולה) ועל כן מגיל צעיר היה באור הזרקורים. בשנות ה-50 חתם בן-גוריון על מספר מאמרים תחת שם העט "ס. ש. יריב" או סבא של יריב. ידיעות עליו ועל סבו, לדוגמה על חגיגת בר המצווה שלו, הופיעו בתקשורת הישראלית. בשנת 1959 החל ללמוד ארכיטקטורה בטכניון במסגרת העתודה האקדמית.

בשנת 1968 קיבל תואר במדעי החברה מאוניברסיטת תל אביב, אז שלוחה של האוניברסיטה העברית. בשנת 1969 היה בין החותמים למען מינוי משה דיין לראש ממשלה.

בשנות ה-70 היה סטודנט בניו יורק ועמד בראש ארגון הסטודנטים הישראלים בארצות הברית. הוא הוסמך לדוקטורט בתקשורת מאוניברסיטת ניו יורק ב-1977 בהדרכתו של ניל פוסטמן. כתב מאמרים רבים ומספר ספרים בתחום תקשורת ההמונים.

במחצית הראשונה של שנות התשעים היה מרצה בכיר לתקשורת המונים בחוג לקולנוע וטלוויזיה באוניברסיטת תל אביב.

בשנים 2000-1997 שימש דקאן בית הספר לתקשורת במסלול האקדמי המכללה למינהל בתל אביב. שימש כראש ההתמחות בתקשורת שכנועית משנת 2000 עד שנת 2014 במרכז הבינתחומי הרצליה ואחראי על לימודי התקשורת בבית הספר לאודר לממשל.

בן-אליעזר ניהל מספר קמפיינים ב בישראל, ובהם של מפלגת צומת (בבחירות 1992), של אריה גוראל לעיריית חיפה ב-1993, של חיים רמון ורשימתו הבין-מפלגתית "חיים חדשים" בבחירות להסתדרות ב-1994, ושל יעל גרמן לראשות עיריית הרצליה בשנים 1998 ו-2003.

בן-אליעזר משמש כדרך קבע פרשן בעיתונות, ברדיו ובטלוויזיה בנושאי תקשורת, תעמולה ותדמית. הוא מחברם של שישה ספרים ועשרות מאמרים בתחומי התקשורת והתעמולה.

==חיים אישיים==
בדצמבר 1961 התחתן. רעייתו, דליה, שנפטרה ב-2012, הייתה מורה ומפקחת בתחום לימודי האמנות בכל מוסדות מערכת החינוך. היא יזמה את לימודי אמנות העיצוב במערכת החינוך והייתה החלוצה בהכללת לימודי האמנות בזרם הממלכתי-דתי ובמגזר החרדי.
בנם אהוד (אודי) כיהן כתובע הצבאי הראשי והשתחרר מצה"ל בדרגת אלוף-משנה.
יריב בן אליעזר עם בייגה אברהם שוחט, פנינה רוזנבלום ויפה ירקוני

==ספריו==
* מי מפחד מהטלוויזיה, הוצאת עם עובד, 1980.
* הממלכה השביעית: סוגיות בתקשורת המונים, הוצאת המכללה למינהל בתל אביב, 1990.
* תעשיית הפיתויים: על תעמולה ופוליטיקה, על דת ומסחר ועל מה שביניהם, הוצאת המכללה למינהל בתל אביב, 1997.
* בין תקשורת לפרופגנדה, ביתן הוצאה לאור, 2003.
* יריב אישי - סיפור חיים, הוצאת כותרים, 2017.

==קישורים חיצוניים==

*[http://www.nrg.co.il/gevanew/owa/MORE.OPINIONS?pWriterID=663307 הטורים של יריב בן אליעזר], באתר nrg מעריב
* [http://www.idc.ac.il/heb/portal/details.asp?sid=8092 ד"ר יריב בן אליעזר], באתר המרכז הבינתחומי הרצליה
* גורי אבנר כלב, [http://portal.idc.ac.il/He/Main/about_idc/news_events/DocLib2/yariv2009.pdf האח הגדול משמר סטריאוטיפים], במגזין "אוונגרד" של "המרכז הבינתחומי הרצליה"
* 
* 
* 

==הערות שוליים==

יריב
קטגוריה:סגל המרכז הבינתחומי הרצליה: תקשורת
קטגוריה:חוקרי תקשורת המונים ישראלים
קטגוריה:בוגרי תיכון חדש
קטגוריה:צהלה: אישים
קטגוריה:בוגרי העתודה האקדמית
קטגוריה:בוגרי הטכניון - מכון טכנולוגי לישראל: אדריכלות
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת ניו יורק
קטגוריה:ישראלים שנולדו ב-1940
זרקא (עיר)

זרקא (בערבית: الزرقاء, תעתיק מדויק: אלזרקאא, תרגום: הכחולה) היא העיר השנייה בגודלה בירדן, המצויה צפונית מזרחית לבירה עמאן. זרקא היא בירת מחוז זרקא, אחד ממחוזות ירדן.

כ-50% מתושביה הם פלסטינים ואוכלוסיית העיר הפלסטינית היוותה מטרה לפעילות המלך חוסיין באירועי ספטמבר השחור 1970, לאחר שלשדה התעופה של העיר נחטפו מטוסים בספטמבר 1970. קיימת סברה כי לאחר ספטמבר השחור וגירוש הארגונים הלאומיים הפלסטינים, התחזקו "האחים המוסלמים" בעיר. מכל מקום, בזרקא גדל אבו מוסעב א-זרקאווי, שנחשב לראש אל-קאעידה בעיראק וקיצונים אחרים מזרם האסלאם הפוליטי (פירוש שמו הוא "אדם מזרקא").

בשטח העיר, כ-6 קילומטר מזרח למרכז העיר, פועלת אוניברסיטת זרקא.

== קישורים חיצוניים ==

* 
* המרכז למורשת המודיעין, [http://www.intelligence.org.il/sp/memri/feb_e_05.htm תחקיר ביומון "אל-חיאת" על ייחודה של העיר אל-זרקאא כמקום גידולה של תנועת הג'יהאד הסלפית בירדן]
* 

== הערות שוליים ==

קטגוריה:ירדן: ערים
קטגוריה:יישובים שהוקמו ב-1902
בילי תומפסון

ויליאם סטנסברי "בילי" תומפסון (באנגלית: William Stansbury "Billy" Thompson; ) הוא כדורסלן עבר אמריקאי ששיחק בין היתר ב-NBA ובישראל, בקבוצת הפועל ירושלים.

== קריירה ==
תומפסון, יליד ניו ג'רזי, שיחק חמש עונות בשורות לוס אנג'לס לייקרס ומיאמי היט ושיחק שנה אחת בשורותיה של גולדן סטייט ווריורס ב-1991. בתיכון שיחק תומפסון עבור תיכון קמדן. תומפסון, 198 סנטימטרים גובהו, שיחק כשחקן פינה באוניברסיטת לואיוויל וזכה בשורותיה באליפות ה-NCAA בעונת הסיניור שלו, ב-1986. הוא נבחר במקום ה-19 בדראפט של 1986 על ידי אטלנטה הוקס והועבר בעסקה מיידית ללייקרס, שם היה שחקן מחליף בקבוצה שזכתה באליפות ה-NBA בשנים 1986-87 ו-1987-88. בסיום אותה עונה מצא את מקומו במיאמי היט שם קלע 10.8 נקודות בממוצע למשחק, כשחקן חמישייה. בעונת 1989-90 תומפסון השיג 11 נקודות בממוצע למשחק.

בהמשך העשור עבר תומפסון להפועל ירושלים, במדיה שיחק מס' עונות, הצטיין על המגרש בזכות יכולתו האתלטית המרשימה ואף הפך לסמל של ממש במועדון ובקהילה בזכות החיבור הטוב שחווה עם אוהדי הקבוצה. זכר ליכולתו האתלטית הייתה חסימה שביצע על קונסטנטין פופה, הסנטר הרומני גבה הקומה (2.20) של מכבי תל אביב, אשר גבוה מתומפסון ביותר מ-20 ס"מ.

הוא כונה באותה התקופה "הכומר" עקב אדיקותו הדתית - שהתרחשה בזכות תהליך גמילה מסמים שעבר בצעירותו.

תומפסון, כאחד מכוכבי הקבוצה יחד עם עדי גורדון, מי שהיה שמה השני של הפועל ירושלים דאז, הוביל את הקבוצה לשתי זכיות רצופות והיסטוריות בגביע המדינה בכדורסל בעונות 1995/1996 ו- 1996/1997. תומפסון אף שיחק בטורקיה בקבוצת פנרבחצ'ה.

הוא אחד מכמה שחקנים בלבד שזכו באליפות לאומית בתור שחקנים בתיכונים, במכללות וב-NBA; באליפות התיכונים והמכללות זכה יחד עם מילטון ואגנר, שזכה גם הוא באליפות ה-NBA. תומפסון הוא אחד מחמישה שחקנים בלבד בהיסטוריה של ארצות הברית אשר זכו ברצף באליפות ה-NCAA ולאחריה באליפות ה-NBA - האחרים הם מג'יק ג'ונסון, ביל ראסל, הנרי ביבי וכריסטיאן בראון.

== קישורים חיצוניים ==

* 

קטגוריה:כדורסלני הפועל ירושלים 
קטגוריה:כדורסלני גולדן סטייט ווריורס
קטגוריה:כדורסלני מיאמי היט
קטגוריה:כדורסלני לוס אנג'לס לייקרס
קטגוריה:כדורסלני אוניברסיטת לואיוויל
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של אטלנטה הוקס
קטגוריה:ניו ג'רזי: כדורסלנים
קטגוריה:אמריקאים שנולדו ב-1963
פאבל פוגרבניאק

פאבל ויקטורוביץ' פוגרבניאק (ברוסית: Павел Викторович Погребняк; נולד ב-8 בנובמבר 1983 במוסקבה) הוא כדורגלן רוסי.

בעבר שיחק בזניט סנקט פטרבורג, בשטוטגרט ובנבחרת רוסיה. גובהו של פוגרבניאק הוא 1.88 מטר. הוא נחשב לחלוץ יעיל, ובעונת זכה בתואר מלך השערים של גביע אופ"א.

==קריירה==
בנוער, פוגרבניאק היה שחקן מצטיין במדי ספרטק מוסקבה. בעונת 2002 הוא שיחק 2 משחקים במדי הקבוצה הבוגרת, בגיל 18 בלבד. בעונת 2003, הוא הושאל לבלטיקה קלינינגרד כדי לצבור ניסיון ודקות משחק, והצטיין בעונתו במדי הקבוצה עם 15 שערים. פוגרבניאק חזר לספרטק מההשאלה בפתיחת עונת 2004 והתחיל במדיה את העונה, אך בהמשך העונה עבר לחימקי. בעונת 2005 פוגרבניאק עבר לשחק בשיניק ירוסלבל, ובעונה שלאחר מכן עבר פעם נוספת, הפעם לטום טומסק. אף על פי שהחליף קבוצה בכל עונה הוא הרבה להבקיע בכל מקום שבו שיחק.

בעונת 2007, פוגרבניאק חתם בזניט סנקט פטרבורג, הקבוצה בה שגשג. פוגרבניאק נתן עונה מוצלחת, כאשר זכה בתואר מלך השערים של גביע אופ"א עם 10 שערים, טורניר בו זכה עם זניט לאחר ניצחון 0–2 במשחק הגמר על גלאזגו ריינג'רס. הוא זכה עם זניט גם באליפות רוסיה באותה עונה, שבה שיתף פעולה באופן מוצלח בחוד ההתקפה עם אנדריי ארשאבין.

ב-29 באוגוסט 2008 זכה פוגרבניאק עם קבוצתו בסופר קאפ האירופי, ואף כבש שער בניצחון 1–2 על זוכת ליגת האלופות מנצ'סטר יונייטד. פוגרבניאק כבש שער בודד בחמישה משחקים בשלב הבתים בליגת האלופות לעונת 2008/09.

בקיץ 2009 עבר פוגרבניאק לקבוצת שטוטגרט מהבונדסליגה, וחתם על חוזה לארבע שנים.

בפברואר 2012 הושאל לפולהאם האנגלית. כבר במשחקו הראשון במדי הקבוצה מול סנדרלנד הוא הבקיע שער וקבוצתו ניצחה 1–2. ב-8 ביולי 2012 חתם בקבוצה האנגלית רדינג לארבע שנים. ערך את הופעת הבכורה שלו בקבוצה במחזור הראשון של עונת 2012/13 נגד סטוק סיטי.

ב-27 באוגוסט 2015 חתם לשלוש שנים בדינמו מוסקבה. בינואר 2018 שוחרר משורות הקבוצה לאחר סכסוך עם הנהלת הקבוצה וכעבור חודש חתם בשורות טוסנו וכבר במשחק הבכורה שלו, במסגרת שלב רבע גמר הגביע הרוסי הבקיע את השער הראשון שלו במדי טוסנו.

באוגוסט 2018 חתם בקבוצת אורל. בה שיחק עד יולי 2020 ובאוקטובר 2020 חידש מולם את החוזה שוב, עד ליוני 2021.

==נבחרת רוסיה==
פוגרבניאק הצעיר זומן לנבחרת רוסיה לראשונה ב-16 באוגוסט 2006 במשחק הידידות מול נבחרת לטביה, במהלכו גם כבש את שער הניצחון של נבחרתו, שהיה שערו הראשון במדיה.

הוא זומן על ידי מאמן הנבחרת חוס הידינק לסגל ליורו 2008, אך פציעה במהלך משחק מול סרביה מנעה ממנו להשתתף בטורניר, והביאה לזימונו של הקשר אולג איבנוב במקומו. פוגרבניאק זומן גם ליורו 2012. במהלך הטורניר השתתף במשחק אחד - מול יוון. לאחר יורו 2012 - פרש מהנבחרת.

==תארים==
;קבוצתיים
*עם זניט סנקט פטרבורג:
**אליפות רוסיה: 2007
**גביע אופ"א: 
**הסופר קאפ האירופי: 2008

;אישיים
* מלך השערים של גביע אופ"א (1): 

== קישורים חיצוניים ==

* [http://www.fc-zenit.ru/eng/person.phtml?id=251 פרופיל השחקן] באתר הרשמי של זניט סנקט פטרבורג
* [http://rusteam.permian.ru/players/pogrebnyak.html עמוד השחקן] באתר נבחרת רוסיה

קטגוריה:חלוצי כדורגל רוסים
קטגוריה:כדורגלנים רוסים
קטגוריה:מוסקבה: כדורגלנים
קטגוריה:כדורגלני ספרטק מוסקבה
קטגוריה:כדורגלני בלטיקה קלינינגרד
קטגוריה:כדורגלני חימקי
קטגוריה:כדורגלני שיניק ירוסלבל
קטגוריה:כדורגלני טום טומסק
קטגוריה:כדורגלני זניט סנקט פטרבורג
קטגוריה:כדורגלני שטוטגרט
קטגוריה:כדורגלני פולהאם
קטגוריה:כדורגלני רדינג
קטגוריה:כדורגלני דינמו מוסקבה
קטגוריה:כדורגלני טוסנו
קטגוריה:כדורגלני נבחרת רוסיה
קטגוריה:כדורגלני יורו 2012
קטגוריה:רוסים שנולדו ב-1983
פסטיבל גלסטונברי

פסטיבל גלסטונבורי
פסטיבל גלסטונברי (אנגלית Glastonbury Festival) הוא פסטיבל מוזיקה הנערך למעלה מ-40 שנה החל משנת 1970, בחוות סאמרסט שליד העיירה גלסטונברי בדרום-מערב אנגליה.

הפסטיבל מתקיים מדי שנה, למעט בשנה השביעית, בחודש יוני ונמשך כשלושה ימים. גלסטונברי הוא פסטיבל המוזיקה הגדול בעולם כאשר בשנים האחרונות נוטלים בו חלק יותר מ-120,000 מבקרים. הפסטיבל ידוע באווירה הייחודית לו, באמנים המוכרים בקנה מידה עולמי להם הוא מעניק במה, ובמינוף הכוח הגדול שלו לטובת פעילות הומניטרית בינלאומית דרך הארגונים גרינפיס, אוקספם ו-Wateraid. יוזם ומפיק הפסטיבל הוא מייקל איוויס.

בפסטיבל הראשון בשנת 1970 הופיעה בין היתר להקת "טי רקס". בשנת 1971 הופיע דייוויד בואי ועל אירועי הפסטיבל צולם סרט בבימוי של ניקולס רוג. בפסטיבל זה לראשונה במערב ניתנה הרצאה של פרם ראוואט. החל מתחילת שנות ה-80 של המאה ה-20 הפסטיבל החל להיות אירוע שנתי. אירועים שתוכננו לשנת 2020 ו-2021 בוטלו בשל מגפת הקורונה. ביוני שנת 2022 חזר הפסטיבל להופיע בו גם פול מקרטני.

==קישורים חיצוניים==

* 
* 

קטגוריה:ערכים שבהם תבנית בריטניקה אינה מתאימה
גלסטונברי
קטגוריה:גלסטונברי
תיפוף

תיפוף היא אמנות הנגינה בתוף. יש מגוון שיטות לנגן על תופים, כמו תיפוף עם מקלות או עם הידיים, כל תוף וסוגו. התופים המוכרים לנו בתקופה המודרנית נקראים מערכת תופים וצורתם הנוכחית מיוחסת בעיקר למתופף הג'אז, ג'ין קרופה. המערכת משלבת תופים ומצילות. יש למערכת מבנה בסיסי ומוכר, אך כל נגן יכול לשנות את מבנה המערכת לטעמו. המבנה הבסיסי הוא שרגל ימין על פדל של תוף הבס ורגל שמאל על פדל המצילות המכונה "הייהט", אך יש סגנונות (לדוגמה מטאל) שרגל שמאל מונחת על פדל נוסף שמכונה "דאבל פדל", או על תוף בס אחר. מתופפים שמאליים לרב הופכים את המערכת (רגל שמאל על הבס, רגל ימין על ה"הייהט"). על התופים והמצילות עצמם לרב מתופפים עם מקלות שעוצבו במיוחד בשביל המערכת. לעיתים יש מתופפים המנגנים על המערכת עם הידיים (לדוגמה ג'ון בונהם, שידוע שבשיר "מובי דיק" בהופעות היה מבצע סולו תופים עם הידיים).

==טכניקות תיפוף==
מצעד]]
למתופף יש מבחר רחב של טכניקות וטכניקות אלו מהוות הבדל משמעותי בין מתופפים שונים. הטכניקות קיימות בכל חלקי הנגינה, החל מצורת האחיזה במקלות, וכלה במבנה הסולו. להלן מספר טכניקות:

===טכניקות ידיים===
* אחיזה יש שתי צורות בסיסיות לאחוז במקל. הצורה הקלאסית, המשמשת בעיקר במוזיקת הג'אז, בה יד ימין אוחזת את המקל באמצעות קצות האצבעות המורה והאגודל, ויד שמאל מחזיקה את המקל באמצעות מרכזי האצבעות האגודל והקמיצה. הטכניקה השנייה, המיוחסת לרינגו סטאר היא כזאת בה גם יד שמאל אוחזת כמו יד ימין.
*הקפצה הקפצה היא טכניקה חשובה מאוד בתיפוף וכמעט כל מתופף משתמש בה. לאחר שמקישים על התוף מאפשרים למקל לקפוץ חזרה ולהקיש בו שוב ושוב עד שלופתים את המקל ובכך נעצרת ההקפצה (אם כי הכי נפוצה היא הקפצה כפולה שבה המקל קופץ רק פעם אחת על התוף). ההקפצות מאפשרות למתופפים להגיע למהירויות גדולות בהרבה ללא מאמץ, נוסף על כך הקפצות קטנות נותנות לתיפוף צליל מיוחד. 

* ואן סטרוק רול (One stroke roll) טכניקת הידיים הבסיסית ביותר בה מקישים על תוף פעם בכל יד, כלומר פעם ימין פעם שמאל וחזור חלילה. הטכניקה מסומנת RLRL.
* טו סטרוק רול (Two stroke roll) הטכניקה השנייה ברצפי הידיים. בטכניקה זו מקישים פעמים בכל יד, כאשר לרוב משתמשים לשם כך בהקפצה. הטכניקה מסומנת RRLL.
* טריפלט (Tripplet) בטכניקה זו מקישים יד אחרי יד, אך כל מכה ראשונה מבין שלוש מודגשת. הטכניקה מסומנת RLR LRL.
* פרדידל (Paradidel) בטכניקה זו מקישים פעם בכל יד ואז פעמיים ביד אחת, הטכניקה משלבת את שתי הטכניקות הראשונות, והמכה הראשונה מבין הארבע תמיד מודגשת. את הטכניקה מסמנים RLRR LRLL.
* באז (Bazz) בטכניקה זו מקפיצים את המקל פעמים רבות על התוף (לרוב תוף הסנר) בצורה רציפה, כלומר לפני שיד ימין מפסיקה להקפיץ, יד שמאל מתחילה. הטכניקה משמשת מתופפים צבאיים, ובאופן כללי מזוהה עם יצירת מתח.

===תבניות קצב===
ישנן תבניות קצביות רבות שמהוות בסיס למקצב. ברוק, למשל, התבנית המקובלת היא שמיניות על ההאי האט, בס ברבע הראשון והשלישי וסנר ברבע השני והרביעי. על בסיס תבנית זו בונים את רוב המקצבים המורכבים יותר של הארבעה רבעים ברוק, וחלק גם מן המקצבים של משקל אי רציונלי. דוגמה נוספת היא תבנית הרגלים במוזיקה לטינית, שבנויה כך: סגירת האי האט ברבע השני והרביעי, ובסים בשמינית הראשונה, הרביעית, החמישית, והשמינית. נוסף על כך ישנה תבנית שאפל המאפיינת את הבלוז, בה מקישים על אחת המצילות (לרוב רייד או האי הט) בשמיניות סווינג והבסים מסודרים כפי שהם מסודרים בתבנית הרוק.

==ראו גם==
* מקל תיפוף
* מערכת תופים
* מתופף
* כלי נגינה
* מפעם
* מטרונום
* משקל (מוזיקה)
==קישורים חיצוניים==

קטגוריה:קצב
שור הפליז

פלאריס מכניס את פרילס, שפיסל את שור הפליז, לתוך השור ומוציאו להורג
שור הפליז, הקרוי לעיתים גם שור סיציליאני הוא מתקן עינויים והוצאה להורג שהומצא ככל הנראה ביוון העתיקה, אך היה נפוץ גם בתקופה מאוחרת יותר, זו של רומא העתיקה. 

תחילת השימוש בשור הפליז מיוחסת לפלאריס, רודן אקראגאס (אגריג'נטו בסיציליה של ימינו). מרבית המידע מגיע מלוקיאנוס מסאמוסאטה. מסופר כי פלאריס הזמין את פרילס, פסל פליז, להמצאת המכשיר - שור עשוי פליז, חלול מבפנים, עם דלת בצידו. הקורבן היה מוכנס לתוך השור, ואש הייתה מובערת מתחת לשור. המתכת הייתה מתחממת עד שהיא הפכה צהובה, והאדם בפנים היה נצלה למוות. על פי הסיפורים, פלאריס ציווה כי העשן העולה מן השור יריח כקטורת. ראש השור עוצב כך שצרחותיו של האסיר ישמע כשאגותיו של שור זועם. את העצמות שנותרו לאחר פתיחת השור הפך פלאריס לתכשיטים. הקורבן הראשון של המערכת היה הפסל פרילס (שהוצא מן השור לפני שמת, אך נזרק מצוק), אך על פי אובידיוס גם פלאריס עצמו הוצא להורג בשור הפליז, לאחר שטלמאכוס השתלט על אקראגאס.

על פי הרודוטוס, סוג זה של עינוי - בתוך חלל בצורת שור, או בתוך חלל מתכת "פשוט" יותר, היה מאוד נפוץ ביוון העתיקה. עם זאת, על פי הכרוניסט הסיציאליני טימאיוס, מדובר באגדה המייחסת אכזריות לפלאריס - היה פסל של שור לכבוד הנהר; אך לא היה בו שימוש לעינויים. היסטוריונים אחרים בני העת העתיקה דווקא טוענים כי שור הפליז נלקח לקרתגו על ידי חימילקו ומשם הגיע לידי הרומאים: כשפובליוס קורנליוס סקיפיו איימיליאנוס הגיע לקרתגו, הוא מצא את השור שם, לפי מספר דיווחים. 

קיימים מספר מרטירים נוצריים שהרומאים הוציאו להורג, על פי ההגיוגרפיה בשוורי פליז: אאוסטתיוס הקדוש (על ידי אדריאנוס); אנטיפס מפרגמון (על ידי דומיטיאנוס); ופלגיה הקדושה (על ידי דיוקלטיאנוס).

==ראו גם==
* בתולת הברזל
* שיפוד

== קישורים חיצוניים ==

* "השור של פלאריס" [http://www.livius.org/sh-si/sicily/sicily_t08.html אתר ליביוס] (באנגלית)
* "שור הפליז" [http://www.youtube.com/watch?v=fBN_3YJKZrY יוטיוב] (באנגלית)

קטגוריה:שיטות הוצאה להורג 
קטגוריה:עינויים
קטגוריה:שור בתרבות
שמסדין סמי פרשרי

שמסדין סמי פרשרי (באלבנית: Şemseddin Sami Frashëri; בטורקית: Şemseddin Sami Bey; 1 ביוני 1850, פרשאר – 18 ביוני 1904, איסטנבול). סופר, פילוסוף ומלומד עות'מאני-אלבני. יחד עם אחיו נעים ועבדיל, היה אחד מראשי התנועה הלאומית האלבנית.

==תולדות חייו==
פרשרי סיים את הגימנסיום זוסימאה, ביואנינה שביוון, שם למד פילוסופיה מערבית וכן את השפות איטלקית, יוונית וצרפתית. בנוסף על כך למד עם מורה פרטי טורקית, ערבית ופרסית.
בשנת 1872 היגר לאיסטנבול ושם לעצמו מטרה להעלות את קרנן של השפה והתרבות האלבניות. יחד עם אחיו אבדיל פרשרי ועם חסן תחסיני ופאשקו ואסה, הקים בשנת 1879 את האיחוד המרכזי להגנה על זכויות העם האלבני. אחת ממטרות הארגון הייתה פיתוח אלף בית אלבני. בנוסף על כך עמד בראש האגודה למען פרסום כתבים אלבניים, שמטרתה הייתה פרסום כתבים של סופרים ומלומדים אלבניים. הוא לקט את כתבי היד יחד עם אחיו אבדיל פרשרי. פרשרי מת באיסטנבול בשנת 1904.

==זהות==
פרשרי היה בעל זהות כפולה, אלבנית עת'מאנית. הוא תרם רבות לרפורמות בשפה הטורקית. מאידך היה מאבות הלאומיות האלבנית. בשנים 1889–1898 הוציא לאור אנציקלופדיה בת שישה כרכים בשם המילון הכללי (Kamûs-ül Â'lâm), זו הייתה האנציקלופדיה הראשונה שיצאה בשפה העות'מאנית. האנציקלופדיה נבנתה על פי מודל צרפתי וייתכן שחלק ניכר ממנה תורגם מצרפתית. עם זאת הוקדש בה חלק נרחב לערכים הקשורים לזהות העות'מאנית והאלבנית. באנציקלופדיה נדונו גבולות אלבניה, הכוללים גם את קוסובו וחלקים מיוון ומקדוניה של היום. הוא מייחס את האלבנים לעמים עתיקים כמו האלירים, התראקים, האפירים והמקדונים. לפיכך הם תושביו המקוריים של הבלקן. לטענת פרשרי קבלו האלבנים את השלטון העות'מאני ואת דת האסלאם בידיים פתוחות, במטרה ליטול חלק בבניית האימפריה. עם זאת הוא אינו מסתיר גם את מלחמתו של המנהיג האלבני, סקנדרבג בעות'מאנים.

==כתבים==
בנוסף על האנציקלופדיה שהזכרנו. פרשרי הוציא בסביבות 50 ספרים בשפות העות'מאנית והאלבנית. בין השאר הוציא מספר מילונים עות'מאניים ועות'מאנים-צרפתיים וכן מילון עת'מאני-ערבי. בנוסף על כך פרסם פרסומים מדעיים ופוליטיים וכן רומאנים ומחזות בשפות האלבנית והעות'מאנית.

==קישורים חיצוניים==

* [http://w3-new.bgu.ac.il/chcenter/shop/UserFiles260/jamaa9-1.doc אייל ג'יניאו, האסלאם והמוסלמים בבלקאן: תפיסות אוריינטליסטיות, מיתוסים וזיכרון]
* 

קטגוריה:סופרים אלבנים
קטגוריה:מחזאים אלבנים
קטגוריה:האימפריה העות'מאנית: אישים

קטגוריה:ילידי 1850
קטגוריה:נפטרים ב-1904
ארשיל גורקי

ארשיל גורקי (נולד בשם: ווסטאניק מנוג אדויאן, ארמנית: Արշիլ Գորկի, Վոստանիկ Մանուկի Ադոյան; ) הוא צייר ארמני-אמריקאי, שהשפיע רבות על האקספרסיוניזם המופשט.

==ביוגרפיה==
גורקי נולד בעיירה ליד ואן שבטורקיה. תאריך הולדתו אינו ודאי. ב-1910 היגר אביו לארצות הברית כדי להתחמק מגיוס לצבא, והשאיר את משפחתו בוואן. גורקי נמלט מוואן במהלך רצח העם הארמני עם אמו ושלוש אחיותיו לשטח שהיה בשליטה רוסית. לאחר רצח העם הארמני, בשנת 1919, נפטרה אמו של גורקי בירוואן וגורקי הצטרף לאביו שבארצות הברית כשהוא בן 16. כשהיה בן 31 התחתן, ושינה את שמו לארשיל גורקי בתהליך של המצאה מחדש של אישיותו (סיפר לאנשים שהוא קרוב משפחה של הכותב הרוסי מקסים גורקי).

ב-1922 נרשם גורקי ל"בית הספר החדש לעיצוב" בבוסטון ועבד באופן זמני כמדריך. ג'יימס אדמונד אלן היה בין תלמידיו. בשנות ה-20 המוקדמות הושפע מהאימפרסיוניזם ולקראת סוף העשור הפכו עבודותיו קרובות יותר לסגנון הפוסט-אימפרסיוניזם. באותה תקופה חי בניו יורק והושפע מפול סזאן. ב-1927 פיתח קשרי חברות עם את'ל סשואבאצ'ר שהייתה הביוגרפית הראשונה שלו.

ציוריו מן העת ההיא כללו את "נוף באופן סזאן" (1927) ואת "נוף, סטטן איילנד" (1927-1928). בשנות ה-20 ובתחילת שנות ה-30 התנסה בקוביזם ולבסוף בסוריאליזם. הציוריים שלו "זמן לילה", "תעלומה" ו"נוסטלגיה" (1930-1934) אפיינו את הפזה של ציורו. הבד מתחת לציורו "דיוקנו של מסטאר ביל" היה של חברו ויליאם דה קונינג.

==קישורים חיצוניים==

* 
* 

קטגוריה:אמני אסכולת ניו יורק
קטגוריה:ציירים אמריקאים
קטגוריה:אמנים ארמנים
קטגוריה:ניצולי רצח העם הארמני
קטגוריה:מהגרים לרוסיה
קטגוריה:מהגרים מרוסיה לארצות הברית
קטגוריה:אמריקאים שנולדו ב-1904
קטגוריה:אמריקאים שנפטרו ב-1948
בכור אביב

בכור אביב (שם מדעי: Primula) הוא סוג צמח ממשפחת הרקפתיים המצוי כמעט בכל חצי הכדור הצפוני. לסוג מינים רבים הגדלים באירופה ובאסיה, בעיקר בהרי האלפים ובהרי ההימאלאיה. בישראל אין המין מצוי אך בדרום חצי האי סיני מצוי המין בכור אביב סיני בעיקר בג'בל קתרינה. אוכלוסייה זו היא שריד מתקופות שבהן היה האקלים בסיני קר וגשום יותר. צמחים צפוניים רבים חובבי לחות וקור המצויים היום בהר הלבנון חדרו דרומה עד לסיני.

בישראל מגדלים בגינון תרבותי בכור אביב מצוי (primula vulgaris) ומינים אחדים נוספים שמקורם באירופה כמו בכור אביב חרוטי (primula obconica) ובכור אביב הדור (primula spectabilis). בטורקיה ובלבנון גדל בבר תת-מין של בכור אביב מצוי הנפוץ באירופה - primula vulgaris ssp. sibthorpii תת-מין זה מצטיין בקשת צבעים של לבן, סגול וורוד. זנים נוספים שמגדלים בגינון תרבותי בישראל הם בכור אביב שסוע (primula malacoides) ובכור אביב סיני (primula sinesis).

==קישורים חיצוניים==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:רקפתיים
רחוב ארלוזורוב (תל אביב)

רחוב ארלוזורוב הוא רחוב רוחב ראשי בצפון הישן של תל אביב המוביל מחוף ימה של תל אביב וממשיך מזרחה עד רחוב על פרשת דרכים בו נמצא מסוף 2000. קצהו המערבי של הרחוב הוא בחלקו הדרומי של גן העצמאות, ובנקודה זו שכן בעבר בית קברות מוסלמי. בסמוך למקום נרצח ב-1933 חיים ארלוזורוב, ולכן נקרא הרחוב על שמו.

== מאפייני הרחוב ==
הרחוב מתחלק לשני חלקים בעלי אופי שונה: הצד המערבי בין הים ורחוב אבן גבירול, שבו הוא רחוב בעל מאפיינים דומים לרחובות הראשיים של הצפון הישן, וצדו המזרחי, בין אבן גבירול ואיילון, שבו הוא ציר תחבורה ראשי הכולל בינוי בעל אופי שונה ומהווה את אחת הכניסות הראשיות אל העיר. בצדו המזרחי גם מספר מבני ציבור רחבי ממדים הכוללים רחבות כניסה גדולות לפניהם.

בפברואר 2017 פורסם כי עיריית תל אביב, באמצעות הוועדה לתכנון ובניה, שואפת לקדם תוכנית שתשנה את אופי הרחוב. התוכנית תהפוך את ארלוזורוב מאזור המשמש בעיקר למגורים ותנועת רכב, לכזה שיכלול מאפיינים דומים לרחובות שהוא חוצה - בן יהודה, דיזנגוף ואבן גבירול, עם מקומות רבים למסחר ולבילוי.

=== אתרים בחלקו המערבי ===
* בית שגרירות איראן לשעבר.
* בית השגרירות הבריטית - בפינת רחוב הירקון.
* מוסך דן - מבנה באוהאוס ששכן ברחוב ארלוזורוב 17 ושהיה המוסך הראשון של "חברת דן" לפני קום המדינה שעדיין נקראה בשם "חברת הגורר". ובעל תפקיד חשוב בתקופה שבה פעל נמל תל אביב. לאחר מכן הוסב לחניון ונהרס בשנת 2008. נכון ל-2018 נבנה בשטח מגדל מגורים.

=== אתרים בחלקו המזרחי ===
* מתחם סומייל
* בית הוועד הפועל של הסתדרות העובדים הכללית - מבנה ברוטליסטי רחב ממדים (אדריכל דב כרמי) ובו הנהלת ההסתדרות.
* בניין הנהלת קופת חולים כללית שנבנה לא הרחק ממרכז ההסתדרות
* מגדלי שקל

לאורך כל הרחוב, מתחנת הרכבת תל אביב מרכז ועד רחוב בן-יהודה, מתוכנן להיסלל הקו הסגול של הדנקל שהחל ב-2015 והוביל לשינויים בהסדרי התנועה ברחוב.

==גלריית תמונות==
<gallery>
קובץ:HSHARON34.jpg|מגדל שקל וחלק מבניין הנהלת קופת חולים כללית
קובץ:Beit havaad hapoel2.jpg|בית הוועד הפועל של ההסתדרות
קובץ:PikiWiki Israel 51174 alozorov street.jpg|רחוב ארלוזורוב מבט מבית הוועד הפועל לכיוון מזרח. 1964
</gallery>

==ראו גם==
* תחנת ארלוזורוב מערב

==קישורים חיצוניים==

* מחלף ארלוזורוב
* 
* 

*
ארלוזורוב
קטגוריה:הנצחת חיים ארלוזורוב
שדרות רוקח

שדרות רוקח פינת רחוב אבן גבירול, מבט לכיוון מזרח ושכונת כוכב הצפון
שדרות רוקח הן שדרה וכביש ראשי בצפון תל אביב, המוביל מאזור שפך הירקון במערב לכיוון מזרח ולעבר שכונות עבר הירקון. שדרות רוקח מנציחות את זכרו של ישראל רוקח, שכיהן כראש העירייה החמישי של תל אביב בין השנים 1936–1952, ומאוחר יותר כיהן כשר הפנים.

==מסלול השדרה==
שדרות רוקח מתחילות בצומת המפגש בינן לבין רחוב אוסישקין בצדו הדרומי של הירקון. בצמוד לצומת הן חוצות את גשר בר יהודה שעל הירקון, ולאחר מכן את רחוב אבן גבירול ואת דרך נמיר בגשר עילי ובצומת. השדרה מצטלבת עם נתיבי איילון במחלף רוקח, ומסתיימת במפגש הרחובות רפידים ובכור שלום שטרית, החוצים אותה, ואילו המשכה קרוי בשם רחוב בני אפרים ומוביל לכיוון צומת הפיל. בנוסף חוצים את השדרה שני גשרים הנושאים מסילות רכבת שעליהם עוברות מסילת החוף ומסילת הירקון של רכבת ישראל. השדרה היא כביש דו מסלולי לכל אורכה, ובה שלושה נתיבים לפחות בכל כיוון. אורך השדרה הוא 3.8 ק"מ.

==אתרים לאורך השדרה==
שדרות רוקח מקבילות לנחל הירקון ולפארק הירקון המשתרע מדרום להן לכל אורכן. בשל כך, אופייה של השדרה פרוורי ופתוח, והיא נחשבת לאסתטית וירוקה. יחד עם פארק הירקון ומתקני הספורט הרבים שבו, הפכה השדרה לאזור לפעילות נופש וספורט, וגם מצפון לה שוכנים מגרשי טניס. מדרום לשדרה נמצאים, בין היתר, אתרי העניין הבאים:
* גן הבנים
* מרכז דניאל עמיחי ללימודי חתירה וימאות
* מתקני הספורטק, הסקייטפארק וקיר טיפוס
* בניין המועצה לישראל יפה

לאורך צדה הצפוני של השדרה שוכנים:
* מסוף רדינג לתחבורה ציבורית
* בית ההלוויות העירוני של תל אביב
* סמינר הקיבוצים
* מוזיאון ארץ ישראל
* מרכז יצחק רבין לחקר ישראל
* תחנת הרכבת תל אביב אוניברסיטה
* אקספו תל אביב וגשר להולכי רגל המוביל אל רחבת שטרן שבכניסה אליו
* לונה פארק תל אביב

שדרות רוקח ופארק הירקון ממרכז [[יצחק רבין לחקר ישראל. ברקע גורדי השחקים של תל אביב ורמת גן, ומשמאל מחלף רוקח ונתיבי איילון]]

==קישורים חיצוניים==

*
רוקח
קטגוריה:הנצחת ישראל רוקח
מילאן אוסטרץ

מילאן "מיקי" אוסטרץ (בסלובנית: Milan Osterc; נולד ב-4 ביולי 1975) הוא כדורגלן עבר סלובני, ששיחק בעמדת החלוץ בנבחרת סלובניה, והיה מלך השערים של הפועל תל אביב בגביע אופ"א בעונת , כשהגיע עם הקבוצה לרבע הגמר.

==קריירה==
אוסטרץ החל את הקריירה המקצוענית בסלובניה במועדון המקומי NK בלטינצ'י, משם עבר לגוריצה, ולאחר מכן עזב את סלובניה ועבר לשחק בספרד במדי הרקולס אליקנטה. אחרי עונה אחת בספרד חזר לסלובניה ושיחק באולימפיה ליובליאנה.

בקיץ 2000 הגיע אוסטרץ לישראל, כשהמאמן דרור קשטן החתימו בקבוצת הפועל תל אביב. כבר במחזור הראשון של עונת 2000/2001 כבש אוסטרץ את שערו הראשון בקבוצה, במשחק מול מ.ס. אשדוד, ובסך הכל בעונתו הראשונה בקבוצה הבקיע 9 שערי ליגה. בעונת 2001/2002 הבקיע רק שער אחד בליגה אך תרם 7 שערים חשובים בגביע אופ"א, בין היתר מול לוקומוטיב מוסקבה ברוסיה, מול צ'לסי באנגליה ומול פארמה באיטליה, עת היה שותף להישג השיא של קבוצה ישראלית במפעל זה, כשהגיע עם הפועל תל אביב עד לרבע הגמר. באותה עונה גם זכה עם הקבוצה בגביע הטוטו. בסך הכל שיחק אוסטרץ שנתיים בהפועל תל אביב, בהם סיימה הקבוצה פעמיים ברציפות כסגנית האלופה.

בקיץ 2002 חתם אוסטרץ בשורות לה הבר הצרפתית, אך לא הצליח להשתלב בקבוצה וכעבור עונה אחת עבר לקבוצת בורסאספור הטורקית. אוסטרץ שיחק בקבוצות נוספות בטורקיה, קפריסין ואוסטריה, לפני שחזר לסלובניה בשנת 2007.

כשחזר למולדתו שיחק אוסטרץ שלוש שנים נוספות בקבוצה בה שיחק בעבר, גוריצה. בעונת , בגיל 35, היה אוסטרץ מלך שערי הליגה הסלובנית. בזכות היכולת הטובה שהציג, עבר בשנת 2010 לשחק באלופת סלובניה, פ.צ. קופר. בקיץ 2012 פרש משחק פעיל.

אוסטרץ הוא שחקנה לשעבר של נבחרת סלובניה. אוסטרץ שיחק במדי הנבחרת בטורנירי הגמר של יורו 2000 ומונדיאל 2002. ב-10 בנובמבר 2001 הבקיע את שערו האחרון במדי הנבחרת, מול נבחרת רומניה, שער שהעלה את סלובניה לראשונה למונדיאל. בסך הכל רשם אוסטרץ 44 הופעות במדי הנבחרת, בהן כבש 8 שערים.

== תארים ==
;אולימפיה ליובליאנה
* הגביע הסלובני: 1999/2000

;הפועל תל אביב
* גביע הטוטו: 2001/2002

==קישורים חיצוניים==

==הערות שוליים==

קטגוריה:כדורגלנים סלובנים
קטגוריה:חלוצי כדורגל סלובנים
קטגוריה:מורסקה סובוטה: כדורגלנים
קטגוריה:כדורגלני גוריצה
קטגוריה:כדורגלני הרקולס אליקנטה
קטגוריה:כדורגלני אולימפיה ליובליאנה
קטגוריה:כדורגלני הפועל תל אביב
קטגוריה:כדורגלני לה האבר
קטגוריה:כדורגלני בורסאספור
קטגוריה:כדורגלני א.א.ק. לרנקה
קטגוריה:כדורגלני ל.א.ס.ק. לינץ
קטגוריה:כדורגלני קופר
קטגוריה:כדורגלני נבחרת סלובניה
קטגוריה:כדורגלנים זרים בישראל
קטגוריה:ספורטאים סלובנים בספרד
קטגוריה:ספורטאים סלובנים בישראל
קטגוריה:ספורטאים זרים בצרפת
קטגוריה:ספורטאים סלובנים בטורקיה
קטגוריה:ספורטאים סלובנים בקפריסין
קטגוריה:ספורטאים סלובנים באוסטריה
קטגוריה:כדורגלני יורו 2000
קטגוריה:כדורגלני מונדיאל 2002
קטגוריה:ילידי 1975
אדולף אולנד

אדולף אולנד (בהולנדית: Adolf Georg Olland; 13 באפריל 1867, אוטרכט – 22 ביולי 1933, האג) היה שחמטאי הולנדי מוביל בתקופה שלפני מקס אויבה, ואלוף הולנד לשנת 1909. במקצועו היה רופא.
== קריירה ==
אולנד הגיע למקום השלישי בתחרות אמסטרדם בשנת 1887 (ניצח: דירק ואן פורייסט), חלק מקום ראשון בתחרות אמסטרדם 1889, הגיע למקום השני, לאחר רודולף לומן בתחרות אוטרכט 1891, הגיע חמישי בתחרות חרונינגן 1893 (ניצח: רודולף לומן), הגיע למקום השני, לאחר רודולף לומן בתחרות רוטרדם בשנת 1894, חלק מקום ראשון בתחרות ארנהיים 1895, הגיע למקום השני בתחרות אמסטרדם 1899 אחרי הנרי ארנסט אטקינס, הגיע שני אחרי רודולף סוידרסקי בתחרות מינכן 1900.

אולנד ניצח בתחרות הארלם בשנת 1901, הגיע שמיני בתחרות הנובר 1902 (ניצח: דוד ינובסקי), הגיע למקום ה-19 בתחרות קרלסבד 1907 (ניצח: עקיבא רובינשטיין). חלק מקום ראשון עם אברהם שפייר באליפות הראשונה של הולנד שהתקיימה בליידן בשנת 1909, הגיע למקום הרביעי בתחרות סטוקהולם 1912 (האליפות הנורדית השמינית, ניצח: אלכסנדר אלכין), ובשנת 1913 הגיע למקום השלישי בתחרות שבינגן (ניצח: אלכסנדר אלכין).

לאחר מלחמת העולם הראשונה חלק אולנד מקום 7–8 בתחרות הייסטינגס 1919 (ניצח: חוסה ראול קפבלנקה), חלק מקום 14–15 בתחרות גטבורג (ניצח: פאול יונר), הגיע שלישי בתחרות אוטרכט 1920 (ניצח: גזה מארוצי), חלק מקום 3–4 בתחרות ניימיכן 1921 (אליפות הולנד החמישית, ניצח: מקס אויבה), הגיע למקום ה-18 בתחרות שבינגן 1923 (ניצחו: פאול יונר ורודולף שפילמן), הגיע שלישי בתחרות אוטרכט 1927 (ניצח: מקס אויבה), הגיע שביעי בתחרות אמסטרדם 1929 (אליפות הולנד השמינית, ניצח: מקס אויבה), הגיע שמיני בתחרות האג-ליידן בשנת 1933 (אליפות הולנד התשיעית, ניצח: מקס אויבה).

אולנד היה פעיל מאוד גם בדו-קרבות. הוא השתתף ב-29 דו-קרבות וניצח את מרבית שחקני הולנד מלבד מקס אויבה שניצח אותו פעמיים. מול שחקנים זרים הצליח פחות ונוצח על ידי אמנים כגזה מארוצי, ריכרד רטי ואדגר קול.

אולנד מת מהתקף לב במהלך אליפות הולנד שהתקיימה בהאג בשנת 1933.

==קישורים חיצוניים==

* [http://www.chessville.com/UCO/TRNT/BaloghCounterGambit_Part_Two.htm ניצחון של אולנד בשחמט בהתכתבות מול בלוג]

קטגוריה:שחמטאים הולנדים
קטגוריה:הולנדים שנולדו ב-1867
קטגוריה:הולנדים שנפטרו ב-1933
דירק ואן פורייסט

דירק ואן פורייסט (בהולנדית: Dirk van Foreest; 3 במאי 1862 – 24 בפברואר 1956) היה שחמטאי הולנדי. במקצועו היה רופא. 

פורייסט הוא אחיו הבכור של ארנולד ואן פורייסט. הוא זכה באליפות הולנד שלוש פעמים, בשנים 1885, 1886 ו-1887. הוא הגיע למקום החמישי בתחרות גודה בשנת 1884 (אליפות הולנד, ניצח: מסהמייקר), והגיע למקום השני בתחרות רוטרדם 1888 (אליפות הולנד, ניצח: רודולף לומן). 

לאחר תקופה קצרה זו של פעילות פרש משחמט תחרותי לטובת הקריירה שלו כרופא. הוא הוסיף לנתח משחקים עבור טורי שחמט בעיתון ועסק בשחמט בהתכתבות. רק לאחר הפסקה של למעלה מ-30 שנים חזר לשחק בשנת 1928.

==קישורים חיצוניים==

קטגוריה:שחמטאים הולנדים
קטגוריה:הולנדים שנולדו ב-1862
קטגוריה:הולנדים שנפטרו ב-1956
גבעות עולם

בית הכנסת בגבעות עולם.]]
גִבְעוֹת עוֹלָם היא חווה חקלאית במעמד של מאחז ברכס גדעונים שבמזרח השומרון, כ־4.5 קילומטרים מדרום־מזרח לאיתמר, בפסגת ההר שלמרגלותיו הכפר הפלסטיני יאנון.

==החווה==
החווה הוקמה ב-1996 בידי אברי רן. בין התושבים גם בניו ובנותיו של רן ובני משפחותיהם. החווה הוקמה כמאחז ויש המחשיבים אותה ל"אבי המאחזים". ב"הסכם המאחזים" של מועצת יש"ע עם ממשלת ישראל ב-2000 הוסדרה חוקיותה של החווה והיא הוגדרה בו "יישוב מוקפא". החווה שוכנת בחלקה על אדמות מדינה. לפי חוות דעת (ביניים) בנושא מאחזים בלתי מורשים של טליה ששון חלק מהחווה שוכן על קרקע פרטית פלסטינית.

החווה מצויה בנחלת יוסף המקראית ושמה לקוח מברכת משה לשבט יוסף: .

החברה מוכרת מוצרים שונים, בהם יוגורט, חלקם תחת שם המותג "גבעות עולם".

== מבנה ==
המבנה המרכזי בחווה הוא "המתומן" - מבנה עץ בסגנון כפרי המשמש כמטבח וחדר אוכל. בחווה קיימים 7 לולים לביצי חופש, וכן חקלאות אורגנית: דיר, ומחלבה המייצרת גבינות ויוגורטים. בחווה פועלת גם טחנת קמח ומאפייה המתבססת על דגנים אורגניים. כל מוצרי החווה הם תחת השגחת הבד"ץ של העדה החרדית.

קטע מגלעד יהושע בן נון
במרכז החווה הקים האמן אסף קדרון, חתנו לשעבר של אברי רן, גלעד זיכרון ליהושע בן נון, שבמרכזו רצפת פסיפס ועליה הכיתוב: "יהושע בן נון חזק ואמץ". היצירה בנויה משבעה מעגלים וסביבה נטועים שישים עצי זית המסמלים מאפיינים שונים בסיפור כיבוש יריחו על ידי יהושע.

מדרום למבנה המרכזי נמצאת מערה ובה שלושה חדרים. לאחד החדרים תקרת זכוכית המאפשרת לקרני השמש לחדור פנימה. הירידה אל המערה מוארת בחשמל.

מזרחית לחווה נמצא מצפה שלושת הימים בו ניתן לראות את הים התיכון, ים המלח והכנרת.

== גת עתיקה ומרתף יינות ==
[[מרתף יין עתיק המתוארך לתקופת ההתנחלות, שהתגלה בגבעות עולם.]]
הכניסה למרתף היין העתיק שבגבעות עולם. נבנתה בעת החדשה בצורת בקבוק יין.
בגבעה נמצאו שרידי גת עתיקה, המתוארכת לתקופת ההתנחלות, ובצידה מרתף שככל הנראה שימש לאחסון היין בו. כיום המרתף משמש לאירועי טעימת ומכירת יין מכרמי האזור המתקיימים בחגים.

== חורשת גיבורי השומרון ==
ב-14 במאי 2024, יום העצמאות ה-76 של מדינת ישראל, נערך בחווה מעמד נטיעת "חורשת גיבורי השומרון" לזכרם של תושבי השומרון שנפלו בקרבות או נהרגו בפיגועים. את הנטיעות הובילה משפחת רן,מייסדת החווה, שבנה אור יוסף נפל במהלך הקרב לבלימת הטבח בכפר עזה ב-7 באוקטובר 2023. במעמד השתתפו גם הרב מנחם פליקס, שבתו עפרה נרצחה בפיגוע ירי ב-1995; נחמן זולדן שבו עידו נרצח בפיגוע ירי ב-2007; שלומית צייגר, שבעלה יצחק צייגר נרצח בפיגוע ירי בעלי; הוריו של סגן מתן זגרון שנרצח בפיגוע בתחנת הדלק באריאל ב-2002; וכן הוריו של סמ"ר שילה סימן טוב מהישוב צופים שנהרג בעת מילוי תפקידו.<ref></ref>

==לקריאה נוספת==
* חגי הוברמן, כנגד כל הסיכויים - 40 שנות התיישבות ביש"ע, הוצאת ספריית נצרים, 2008.

==קישורים חיצוניים==

* [https://web.archive.org/web/20080930170356/http://www.shechem.org/ran/index.html משק רן - האתר הרשמי של "איתמר"]
* 

==הערות שוליים==

גבעות עולם
קטגוריה:השומרון
קטגוריה:רכס גדעונים
קטגוריה:איתמר
קטגוריה:יישובים שהוקמו ב-1996
רחוב רישלייה

[[הספרייה הלאומית של צרפת, אתר רישלייה. בית מספר 58 ברחוב רישלייה, ברובע השני של פריז]]

רחוב רישלייה (בצרפתית: Rue de Richelieu) הוא רחוב ארוך בפריז, בן 990 מטרים, שמתחיל ברובע הראשון של העיר, בכיכר אנדרה מאלרו, ומסתיים ברובע השני, בשדרות דז איטליין.

==מקור השם==
הרחוב נקרא על שם קרדינל רישלייה, ראש הממשלה של לואי השלושה עשר.

הרחוב נקרא במקור "רחוב רויאל" ( Rue Royale), אך שונה כעבור זמן קצר לרחוב רישלייה. בזמן המהפכה הצרפתית שונה שם הרחוב ל"רחוב החוק" ( Rue de la Loi); שמו הנוכחי הושב לו בשנת 1806.

==מבנים חשובים ברחוב==
* הפאלה רויאל, ארמון מגורי הקרדינל רישלייה בעבר. מספר מעברים מחברים את הרחוב אל הארמון.
* הקומדי פראנסז – ששוכן בתוך הפאלה רויאל
* בית מספר 58: הספרייה הלאומית של צרפת – אתר רישלייה: המבנה ההיסטורי של הספרייה
==גישה==
אל רחוב רישלייה ניתן להגיע עם קווי המטרו מספר 1, 3 ו-8, דרך תחנות "רישלייה-דרוּאוֹ", "פּאלה רויאל-מוּזֶה די לובר" ו"בּוּרְס".

==ראו גם==

==קישורים חיצוניים==

רישלייה
קטגוריה:הרובע הראשון של פריז
קטגוריה:הרובע השני של פריז
דוכס אולבני

דוכס אולבני (באנגלית: Duke of Albany) הוא תואר אצולה הניתן בממלכה המאוחדת. על פי המסורת, תואר זה ניתן לצעיר הבנים של בית המלוכה הסקוטי, ולאחר איחוד ממלכת סקוטלנד עם ממלכת אנגליה, לצעיר הבנים במשפחת המלוכה הבריטית.

==היסטוריה==
דוכסות אולבני הוקמה בשנת 1398 על ידי מלך סקוטלנד רוברט השלישי אשר העניק לראשונה את התואר דוכס אולבני והעניקו לאחיו, רוברט סטיוארט.
אזור "אולבני" הוא שם כללי לאזורי סקוטלנד הנמצאים צפונית לנהר פורת'. בשנת 1425 בוטלה הדוכסות והתואר, ורכוש הדוכסות הושב לכתר סקוטלנד בשל ניסיון בגידה שעשה דוכס אולבני השני.

התואר הוענק בשנית בשנת 1458 והוענק לאלכסנדר סטיוארט. עם מות בנו, בלא יורשים, בוטל התואר והרכוש הושב לכתר הסקוטי.

התואר הוענק בשלישית בשנת 1541 עבור ארתור, בנו השני של המלך ג'יימס החמישי, אולם זה מת בינקותו.

התואר הוענק ברביעית עבור הלורד דרנלי בעלה של המלכה מרי הראשונה. במותו של הלורד דארני ירש בנו, ג'יימס את התואר, ועם המלכתו כמלך סקוטלנד שבה הדוכסות להיות רכוש הכתר.

התואר הוענק בפעם החמישית בשנת 1604 עבור בנו של ג'יימס, צ'ארלס הראשון, ושב להיות רכוש הכתר עם הכתרתו של צ'ארלס בשנת 1625.

התואר הוענק בשישית בשנת 1660 עבור ג'יימס השני, אחיו של צ'ארלס השני, ועם הכתרתו של ג'יימס בשנת 1685 שב התואר אל הכתר. הן העיר ניו יורק והן העיר אולבני קרויות על שם ג'יימס השני (שהיה דוכס אולבני ודוכס יורק).

הטוען לכתר צ'ארלס אדוארד סטיוארט העניק את התואר דוכסית אולבני לבתו הבלתי חוקית שארלוט, עם מותה ללא ילדים חוקיים התואר נכחד. הענקה זאת לא מוכרת על ידי בריטניה או מדינה אחרת כל שהיא ונחשבת כחוקית רק על ידי היעקוביטים.

מלכי בית הנובר העניקו את התואר לרוב יחד עם התואר דוכס יורק. התואר הוענק בפעם השביעית בשנת 1881 לנסיך ליאופולד, בנה הרביעי של המלכה ויקטוריה. בשנת 1919 נשלל התואר מהנסיך קארל אדוארד, דוכס סקסה-קובורג-גותה, בנו של ליאופולד מאחר שקארל אדוארד לחם כנגד בריטניה במלחמת העולם הראשונה וזאת על פי חוק שלילת התארים 1917.

==אזכורים תרבותיים==
דמותו של דוכס אולבני היא אחת הדמויות העיקריות במחזה "המלך ליר" מאת ויליאם שייקספיר. דוכס אולבני נשוי לאחת מבנותיו של המלך ליר, אשר הדיחה את אביה.
בסרט הקולנוע "קייט וליאופולד", ליאופולד הוא דוכס אולבני, אולם מדובר בדמות דמיונית ולא בדמות היסטורית.

==קישורים חיצוניים==

אולבני
*
הטא

הטא (אות גדולה: Ͱ, אות קטנה: ͱ) היא אות באלפבית היווני.

==הגייה==

מקורה של האות הטא באות הפיניקית שממנה התגלגלה גם האות העברית חי"ת. ההגייה הראשונית שלה הייתה כפי הנראה עיצור חוכך סדקי, מקביל לה"א בעברית. על כל פנים, דיאלקטים יווניים רבים איבדו את הצליל הזה בשלב מוקדם. בדיאלקטים ששמרו על הצליל ה"א פותחו דרכים גרפיות שונות לייצג את העיצור בכתב; בין השאר, נוצרה אות הנראית כמחצית השמאלית של הטא גדולה (25px), שנהגתה כה"א עברית והתעתיק שלה לכתב לטיני הוא h. אות זו מכונה לעיתים "הֶטָא"; ייתכן שממנה התפתח הסימן הדיאקריטי ששימש לצין נישוף, ושמתועתק גם הוא ללטינית כ-h. 

== קישורים חיצוניים ==

*[https://archive.today/20130901210905/http://www.tlg.uci.edu/~opoudjis//unicode/unicode_aitch.html#tackheta הטא] 

קטגוריה:אותיות ביוונית
נבחרת הרפובליקה הדומיניקנית בכדורגל

נבחרת הרפובליקה הדומיניקנית בכדורגל היא נבחרת הכדורגל הלאומית של הרפובליקה הדומיניקנית.

==כל גביעי העולם==
*1930 עד 1974 - לא נכנסה
*1978 - לא העפילה
*1982 עד 1990 - לא נכנסה
*1994 עד 2022 - לא העפילה

==כל גביעי הזהב של CONCACAF==
* 1991 עד 1996 - לא העפילה
* 1998 - פרשה
* 2000 עד 2003 - לא העפילה
* 2005 - פרשה
* 2007 - פרשה בזמן המוקדמות
* 2009 - לא השתתפה
* 2011 עד 2023 - לא העפילה

== ליגת האומות של CONCACAF ==
{| class="wikitable" style="text-align: center;" 
|-
!שנה
!דרג
!סיבוב
!משחקים
!ניצחונות
!תיקו*
!הפסדים
!שערי זכות
!שערי חובה
|- 
| 2019-2020
|ב
|שלב הבתים||6
|2
|1
|3
|5
||5
|-
| 2022-2023
|ב
|שלב הבתים
|6
|2
|2
|2
|8
|7
|-
| 2023-2024
|ב
|שלב הבתים
|6
|3
|1
|2
|14
|6
|-
|2024-2025
|ב
|
|
|
|
|
|
|
|-
| colspan="3" |סה"כ
|18
|7
|4
|7
|27
|18
|}
:*משחקי תיקו כוללים גם משחקים שהוכרעו בבעיטות הכרעה

==שחקנים מפורסמים==
*טאנו בונין
*ג'ונתן פאניה
*היינץ בארמטלר
*מריאנו דיאס

==קישורים חיצוניים==
* 

==הערות שוליים==

קטגוריה:הרפובליקה הדומיניקנית: כדורגל
הרפובליקה הדומיניקנית